গত ৩০ দিনে সন্ত্রাসী ও বিদ্রোহী তৎপরতা, হতাহতের সংখ্যা ইত্যাদির ওপর ভিত্তি করে কান্ট্রি থ্রেট ইনডেক্স (সিটিআই) বা দেশের হুমকি সূচক শীর্ষক ওই তালিকাটি তৈরি করা হয়েছে। ভয়ঙ্করতম শীর্ষ ১০ রাষ্ট্রের মধ্যে ইরাকের পর রয়েছে- নাইজেরিয়া (দ্বিতীয়), সোমালিয়া (তৃতীয়), আফগানিস্তান (চতুর্থ), ইয়েমেন (পঞ্চম), সিরিয়া (ষষ্ঠ), লিবিয়া (সপ্তম), পাকিস্তান (অষ্টম), মিশর (নবম) ও কেনিয়া (দশম)। ৫৬৭ সিটিআই স্কোর বা পয়েন্ট নিয়ে ইরাক শীর্ষস্থানে রয়েছে। অন্যদিকে, আফগানিস্তানের পয়েন্ট ৩০৯, পাকিস্তানের ১৬২ এবং দশম অবস্থানে থাকা কেনিয়ার সিটিআই স্কোর ৮৬।